“የፖለቲካ ምሕዳሩን ከማስፋት አንፃር ግምገማው ምን ፋይዳ አለው” ለሚለው በሰጡት ምላሽ፣ “የፖለቲካ ምሕዳሩን ከማስፋት አንፃር ምንም ለውጥ አያመጣም፤ የወረደውም የሚወጣውም ህወሓት ነው። ህወሓት ዴሞክራሲን በሚያይበት አቅጣጫ ነው፣ አዲሶቹ ተሸሚዎች የሚመለከቱት። ከድርጅቱ አሰራር ውጪ ዝንፍ አይሉም። ባለፈው የአድዋ ልጆች ተገፋን የሚል ስሞታ አቅርበው ነበር። አሁን በአዲስ መልክ አሸናፊ ሆነው ወጥተዋል። ቀድሞውም ቢሆን የህወሓት ፖለቲካ የአድዋ ፖለቲካ ነው፣ የተለየ ነገር የለውም። በአድዋ ቤተሰቦች የሚሽከረከር ፖለቲካ ነው። ከበፊትም ቢሆን ተንቤን፣ እንደርታ፣ ሽሬና ራያ ከፖለቲካ ስልጣኑ የተገለሉ ናቸው። አባይ ወልዱ የእነስብሃትን ኔትዎርክ እበጣጥሳለሁ ብሎ እየሰራ ነበር፤ አልተሳካለትም፤ አልቻለም። ቀድመው በጠሱት። የዴሞክራሲ ጥያቄ ሳይሆን፣ የቤተሰቡ ጠብ ገዝፎ ወጥቷል። አሸናፊው የሆነው ኃይል የትግራይን ሕዝብ አስይዞ ቁማር ሊጫወት ይችላል። ከኤርትራ ጋር ባድመን ሰጥቶ ሊታረቅ ይችላል። ከብአዴንና ከኦሕዴድ ጋር የገባውን ሹኩቻ ለማብረድ የትግራይን ሕዝብ ዳግም ዋጋ ሊያስከፍል ይችላል። ከልማት አንፃር ትግራይን መስዋዕት አድርገው ስልጣናቸውን የማስቀጠል ሥራዎች ሊሰሩ ይችላሉ። ለኦሕዴድ መጪው ጊዜ ፈታኝ ነው። ለብአዴን ግን አብረው መስራት የሚችሉ ሃይሎች ናቸው፣ ህወሓትን የተቆጣጠሩት” ሲሉ አቶ አስራት ተናግረዋል።
